Поштоване колегинице и колеге, чланови СЛД,

Човек је увек у недоумици да ли да одговори на неосноване јавно изнете оптужбе и инсинуације неодговорних појединаца.

Ако не одговорите, постоји опасност да многи добронамерни а слабо информисани читаоци, изнете тврдње узму као тачне „јер их нико није демантовао“.

С друге стране, ако одговорите ризикујете са уђете у бескрајну полемику са нападачем који, уживајући у томе што је изненада нашао чиме да се занима, непрекидно измишља нове „чињенице“, затим кад му понестану идеје шта би још могао да измисли, потеже старе које сте необоривим чињеницама побили у претходним одговорима, и тако унедоглед. Мени се чини да је професор Радовановић школски пример таквог „полемичара“. Кад уђете у „машину“ људи тог типа и сами се бламирате, јер људи су склони да мисле да „где има дима, има и ватре“. И поред савета колега, који „полемичара“ деценијама добро познају да се не упуштам у полемику са њим, после оклевања одлучио сам се да ипак одговорим, само зато што је неоснованим оптужбама и инсинуацијама бацио љагу на 20. конгрес лекара Србије, који смо, после два одлагања и отказа учешћа од стране организатора два симпозијума, са великим потешкоћама једва успели да одржимо и то у години у којој смо у склопу обележавања 150. годишњице постојања Српског лекарског друштва морали да обавимо јако пуно других јако захтевних послова.

Обавештавам вас да убудуће нећу читати ни коментарисатибило какве написе које у медијима објави професор Зоран Радовановић, уверен да је то потпуно узалудан посао, и да не постоје аргументи који би га могли уверити да промени своја погрешна уверења.

С поштовањем,

Професор др Радоје Чоловић

Председник СЛД